ຈີນ ຈະສົ່ງຍານ ຂື້ນສູ່ອະວະກາດ ໃນກາງເດືອນນີ້
ອົງການ​ອະວ​ະກາດ​ຂອງ​ຈີນ ຈະ​ສົ່ງ ຍານອະວະກາດ Shenzhou-9 ທີ່​ມີ​ຄົນ​ຂັບ ຂຶ້ນສູ່​ວົງ​ໂຄຈອນ ໃນກາງເດືອນນີ້ 
ອົງການຂ່າວທາງການຂອງຈີນ ກ່າວວ່າ ອົງການອະວະກາດຂອງຕົນ ຈະສົ່ງ ຍານ ອະວະກາດ Shenzhou-9 ທີ່ມີຄົນຂັບຂຶ້ນສູ່ວົງໂຄຈອນ ໃນກາງເດືອນມິຖຸນານີ້ເພື່ອ ເຊື່ອມຕໍ່ກັບຫ້ອງແລັບອະວະກາດ Tiangon-1 ທີ່ກໍາລັງໂຄຈອນ ອ້ອມໂລກຢູ່ນັ້ນ ໂຄສົກຂອງອົງການອະວະກາດໄດ້ບອກອົງການຂ່າວຊິນຫົວ ໃນມື້ວັນເສົານີ້ວ່າ ຈະຫລວດທີ່ໃຊ້ສົ່ງຍານອະວະກາດ ໄດ້ຍ້າຍໄປຍັງຖານສົ່ງທີ່ທະເລຊາຍໃນພາກຕາເວັນ ຕົກສຽງເໜືອຂອງຈີນ ສື່ມວນຊົນຂອງທາງການຈີນລາຍງານກ່ອນໜ້ານີ້ວ່າ ການປະຕິ ບັດງານໃນຄັ້ງນີ້ຈະພົວພັນກັບນັກບິນອະວະກາດສາມຄົນ ອົງການຂ່າວຊິນຫົວກ່າວວ່າ ຫລັງຈາກໄດ້ມີການເຊື່ອມຕໍ່ຢູ່ກາງອະວະກາດແລ້ວ ບັນດາ ນັກບິນອະວະກາດກໍຈະເຂົ້າໄປໃນສະຖານີອະວະກາດບ່ອນທີ່ເຂົາເຈົ້າຈະ ໄດ້ທໍາການທົດ ລອງດ້ານວິທະຍາສາດ ກ່ອນຈະເດີນທາງກັບຄືນມາສູ່ໂລກມະ ນຸດ ປັກກິ່ງບໍ່ໄດ້ແຈ້ງໃຫ້ ຊາບວ່າ ການປະຕິບັດງານດັ່ງກ່າວນີ້ຈະໄຊ້ເວລາດົນປານໃດ ການສົ່ງຍານ ທີ່ມີຄົນຂັບຄັ້ງສຸດທ້າຍຂອງຈີນ ຂຶ້ນສູ່ອະວະກາດ ແມ່ນມີຂຶ້ນໃນເດືອນກັນຍາ ປີ 2009